2 “Kɛlɛ kɔmaa Ɛfɛsɛse+ asafo ne anwumabɔvolɛ ne+ kɛ: Ɛhye a mɔɔ lɛ nwɔlɔra nsuu ne mɔ wɔ ɔ sa fema ne anu na ɔlua nvutuke kɛnlaneɛ mbaka nsuu ne avinli la se a:+2 ‘Meze wɔ gyima nee wɔ ɛvɛlɛ nee wɔ kpundiigyinlanlɛ, ɛnlie menli mɔɔ yɛ ninyɛndane la ɛndo nu, yɛɛ wɔzɔ bɛdabɛ mɔɔ bɛka kɛ bɛle ɛzoanvolɛma noko bɛnle zɔ la wɔnlea,+ na wɔnwu kɛ bɛle adalɛ.3 Eza ɛlɛgyinla kpundii, na me duma ne ati wɔgyinla ngyegyelɛ dɔɔnwo anu+ yɛɛ ɔtɛyɛle wɔ ɛvɛlɛ.+4 Noko melɛ ɛhye metia wɔ, kɛ wɔgyakyi ɛlɔlɛ ne mɔɔ ɛnee ɛlɛ ye alimoa ne la.5 “‘Ɛhye ati kakye ɛleka mɔɔ ɛvi ɛdɔle aze la, na nu ɛ nwo+ na yɛ gyima mɔɔ alimoa ne ɛyɛle la. Wɔanyɛ ye zɔ a, mebara ɛ nwo ɛkɛ na meaye wɔ kɛnlaneɛbaka ne+ meavi ɛleka mɔɔ ɔgyi la, kyesɛ ɛnu ɛ nwo.+6 Noko debie kpalɛ ko wɔ ɛkɛ mɔɔ ɛlɛyɛ a: ɛkyi Nekɔlɔsoma eku ne gyima ne+ mɔɔ medame noko mekyi la.7 Bɛmaa mɔɔ lɛ ɛnzolɛ la ɛdie mɔɔ sunsum ne ka kile asafo ne mɔ la:+ Mɔɔ kɛli konim la,+ mebamaa yeali ngoane baka ne+ mɔɔ gyi Nyamenle paladaese ne anu la ma ne bie.’8 “Na kɛlɛ kɔmaa Semɛna asafo ne anwumabɔvolɛ ne kɛ: Ɛhye a ‘Alimoa ne nee Awieleɛ ne,’+ mɔɔ wule na yera ngoane nu bieko la se a:+9 ‘Meze wɔ amaneɛnwunlɛ nee wɔ ehyia—noko ɛle sukoavolɛ+—nee munzule edwɛkɛ mɔɔ bɛdabɛ mɔɔ bɛse bɛle Dwuuma noko bɛnle zɔ, emomu bɛle Seetan nyianusua nu menli ka la.+10 Mmasulo amaneɛ mɔɔ bado wɔ la.+ Nea! Abɔnsam bava bɛ nuhua bie mɔ agua efiade amaa bɛazɔ bɛ bɛanlea bɔkɔɔ, na bɛbanwu amaneɛ dedee kenle bulu. Di nɔhalɛ, bɔbɔ kɔdwu ewule nu, na mebamaa wɔ ngoane abotile.+11 Bɛmaa mɔɔ lɛ ɛnzolɛ la ɛdie+ mɔɔ sunsum ne ka kile asafo ne mɔ la: Mɔɔ kɛli konim la,+ ewule ne mɔɔ tɔ zo nwiɔ la bakpa ɔ ti.’+12 “Kɛlɛ kɔmaa Pɛgamɛm asafo ne anwumabɔvolɛ ne kɛ: Ɛhye a mɔɔ lɛ konle dadeɛ tendenle anye nwiɔ ne mɔɔ yɛ nla la se a:+13 ‘Meze ɛleka mɔɔ ɛde la, kile kɛ, ɛde ɛleka mɔɔ Seetan ebia ne gyi la; noko ɛkɔ zo ɛsɔ me duma ne anu ɛsesebɛ,+ na wɔangyakyi diedi mɔɔ ɛlɛ ye wɔ me nu la anu,+ bɔbɔ wɔ me dasevolɛ nɔhavo Antɛpase mekɛ zo,+ ahenle mɔɔ bɛhunle ye wɔ ɛ nwo ɛkɛ ne,+ ɛleka mɔɔ Seetan de la.14 “‘Noko, melɛ debie ekyi metia wɔ, ɛlɛ menli bie mɔ mɔɔ li Beelam ngilehilelɛ ne anzi la wɔ ɛkɛ,+ ahenle mɔɔ hilehilele Beelake+ kɛ ɔva azedolɛ bolɛ ɔdo Yizilayɛma anyunlu ɔmaa bɛli ninyɛne mɔɔ bɛva bɛbɔ afɔle bɛmaa awozonle na bɛbɔ adwɔmane ɛbɛla* la.+15 Zɔhane ala a ɛdawɔ noko ɛlɛ menli mɔɔ li Nekɔlɔsoma eku ne ngilehilelɛ ne anzi a.+16 Yemɔti nu ɛ nwo. Saa wɔanyɛ ye zɔ a, melɛba ɛ nwo lɔ ndɛndɛ, na mebava konle dadeɛ tendenle ne mɔɔ vi me nloa anu la me nee bɛ araho.+17 “‘Bɛmaa mɔɔ lɛ ɛnzolɛ la ɛdie mɔɔ sunsum ne ka kile asafo ne mɔ la:+ Mɔɔ kɛli konim la,+ mebamaa ye mana ne mɔɔ vea la bie,+ yɛɛ mebamaa ye bolɛ fufule, na bɛhɛlɛ duma fofolɛ bie wɔ bolɛ ne azo mɔɔ awie biala ɛnze kyesɛ ahenle mɔɔ banyia ye la angomekye.’18 “Kɛlɛ kɔmaa Tayataela+ asafo ne anwumabɔvolɛ ne kɛ: Ɛhye a Nyamenle Ara ne, mɔɔ ɔ nye le kɛ sendɔlɔra+ na ɔ gyakɛ le kɛ kɔbele kpalɛ la se a:+19 ‘Meze wɔ gyima nee wɔ ɛlɔlɛ nee diedi nee wɔ ɛzonlenlɛ gyima nee wɔ kpundiigyinlanlɛ, na wɔ gyima mɔɔ li amozi la tɛla mɔɔ ɛyɛle ye alimoa ne la.20 “‘Noko melɛ ɛhye metia wɔ, kɛ ɛdie zɔhane raalɛ Gyɛzɛbɛle+ mɔɔ fɛlɛ ɔ nwo ngapezonli raalɛ la ɛto nu, ɔkilehile na ɔbɛlɛbɛla me ngɛkɛlɛ kɛ bɛbɔ adwɔmane ɛbɛla*+ na bɛli ninyɛne mɔɔ bɛva bɛbɔ afɔle bɛmaa awozonle la.21 Na memaanle ye mekɛ kɛ ɔnlu ɔ nwo, noko ɔngulo kɛ ɔnu ɔ nwo ɔfi ye adwɔmane ɛbɛla* ne anwo.22 Nea! Melɛba mearavuandi ye meado anwonyane ɛkpa zo, na meamaa bɛdabɛ mɔɔ bɛ nee ye sɛkye agyalɛ la anwu amaneɛ kpole, kyesɛ bɛnu bɛ nwo wɔ ye gyima ne anwo.23 Na mebava ewulenzane meahu ɔ mra ne mɔ, amaa asafo ne mɔ amuala anwu kɛ medame a meneɛnlea sonla ti anu* nee ahonle nu a, na mebadua awie biala kakɛ kɛ mɔɔ ye gyima de la.+24 “‘Noko, meka meahile bɛdabɛ mɔɔ bɛha mɔɔ bɛwɔ Tayataela, bɛdabɛ mɔɔ bɛnli ngilehilelɛ ɛhye anzi la kɔsɔɔti, bɛdabɛ mɔɔ bɛtɛnwunle mɔɔ bie mɔ fɛlɛ ye “Seetan ninyɛne mɔɔ anu le kuloonwu” la kɛ:+ Menrɛva adesoa gyɛne biala menrɛdo bɛ nwo zo.25 Yemɔ ala a le kɛ, bɛzɔ mɔɔ bɛlɛ ye la anu kpalɛ kɔkpula kɛ mekɛra.+26 Na mɔɔ kɛli konim na ɔkɛyɛ me gyima ne ɔkɛhɔ awieleɛ la, mebamaa ye tumi wɔ maanle maanle ne mɔ anwo zo,+27 na ɔbava bulalɛ kpɔma yeaha menli ne kɛ mboaneneavolɛ la+ na yeabubu bɛ dwɔkɔdwɔkɔ kɛ ɛyɛba, kɛ mɔɔ medame noko menyia ye mevi me Ze ɛkɛ ne la.28 Na mebava nwonlomɔ ɛwɔlɔra ne meamaa ye.+29 Bɛmaa mɔɔ lɛ ɛnzolɛ la ɛdie mɔɔ sunsum ne ka kile asafo ne mɔ la.’
twi_Latn